เรื่องร้องเรียน: เมื่อวันที่ 4/9/66 เวลาประมาณ 14:xx ที่ซอยเอกชัย 65 ริมทางรถไฟ มีเหตุเพลิงไหม้ต้นหญ้าลุกลามขยายพื้นที่ไปบริเวณกว้าง ผู้ร้องอาศัยอยู่ซอยเอกชัย 43/2 ได้รับผลกระทบจากกลิ่นควันเผาไหม้นี้ ควันลอยไกลมาก จน ณ ปัจจุบันนี้วันที่ 5/9/66 เวลา 14:41 ยังได้กลิ่นควันเผาไหม้อยู่เป็นระยะๆ ไม่ทราบแน่ชัดว่าเหตุเพลิงไหม้หญ้านี้เป็นเหตุบังเอิญหรือเกิดจากเจตนาของคน เพื่อจะรื้อพื้นที่เพื่อสร้างสิ่งก่อสร้างในบริเวณดังกล่าวหรือไม่ อยากให้หน่วยงานที่เกี่ยวข้องเข้าไปช่วยดับไฟที่ยังคงหลงเหลืออยู่ เพราะชาวบ้านโดยรอบได้รับผลกระทบอย่างมากถึงมากที่สุด
การดำเนินการของเจ้าหน้าที่: กรณีร้องทุกข์เพลิงไหม้หญ้าดังกล่าวสำนักงานเขตบางบอนได้ตรวจสอบแล้วเหตุเกิดในพื้นที่เขตบางขุนเทียนซึ่งสำนักงานเขตบางบอนได้จัดกำลังเจ้าหน้าที่เทศกิจ เจ้าหน้าที่ฝ่ายรักษาความสะอาดฯ พร้อมรถน้ำสนับสนุนร่วมดับเพลิงกับสถานีดับเพลิงบางขุนเทียนและอาสาสมัครป้องกันภัยฝ่ายพลเรือน เพลิงสงบแล้วปัจจันอยู่ในการเฝ้าระวังของสถานนีดับเพลิงบางขุนเทียน
ความเห็นของผู้แจ้ง: ขอบคุณเจ้าหน้าที่ทุกท่านที่มีส่วนในการดับเพลิงไหม้ในครั้งนี้ ทั้งผู้ประสานและผู้ปฏิบัติหน้างานที่ต้องทนสูดควันเข้าไป ขอบคุณมากๆ ครับ 🙂🙏✨
พื้นที่: แขวงคลองบางบอน เขตบางบอน กรุงเทพมหานคร